CELEX: 31983R2712
Language: el
Date: 1983-09-29 00:00:00
Title: Κανονισμός (ΕΟΚ) αριθ. 2712/83 της Επιτροπής της 29ης Σεπτεμβρίου 1983 που τροποποιεί τον κανονισμό (ΕΟΚ) αριθ. 1832/83 για τον καθορισμό των προσαρμογών που πρέπει να γίνουν σε ορισμένες επιστροφές που καθορίζονται εκ των προτέρων στον τομέα του γάλακτος και των γαλακτοκομικών προϊόντων

Avis juridique important

|

31983R2712

Κανονισμός (ΕΟΚ) αριθ. 2712/83 της Επιτροπής της 29ης Σεπτεμβρίου 1983 που τροποποιεί τον κανονισμό (ΕΟΚ) αριθ. 1832/83 για τον καθορισμό των προσαρμογών που πρέπει να γίνουν σε ορισμένες επιστροφές που καθορίζονται εκ των προτέρων στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 268 της 30/09/1983 σ. 0011 - 0012

***** ΚΑΝΟΝΙΣΜΟΣ (ΕΟΚ) αριθ. 2712/83 ΤΗΣ ΕΠΙΤΡΟΠΗΣ  της 29ης Σεπτεμβρίου 1983  που τροποποιεί τον κανονισμό (ΕΟΚ) αριθ. 1832/83 για τον καθορισμό των προσαρμογών που πρέπει να γίνουν σε ορισμένες επιστροφές που καθορίζονται εκ των προτέρων στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 17 παράγραφος 4,  Εκτιμώντας:  ότι το άρθρο 5 παράγραφος 3 τρίτο εδάφιο του κανονισμού (ΕΟΚ) αριθ. 876/68 του Συμβουλίου της 28ης Ιουνίου 1968 περί καθορισμού, στον τομέα του γάλακτος και των γαλακτοκομικών προϊόντων, των γενικών κανόνων για τη χορήγηση επιστροφών κατά την εξαγωγή και τα κριτήρια καθορισμού του ύψους τους (3), όπως τροποποιήθηκε τελευταία από τον κανονισμό (ΕΟΚ) αριθ. 2429/72 (4), προβλέπει τη δυνατότητα προσαρμογής των επιστροφών που καθορίστηκαν εκ των προτέρων, εφόσον τροποποιούνται οι τιμές παρέμβασης και ορισμένες ενισχύσεις·  ότι με τον κανονισμό (ΕΟΚ) αριθ. 1832/83 (5), η Επιτροπή καθόρισε τα ποσά για την προσαρμογή ορισμένων επιστροφών που καθορίστηκαν εκ των προτέρων στον τομέα του γάλακτος και των γαλακτοκομικών προϊόντων συνεπεία της μεταβολής των τιμών παρέμβασης από την αρχή της γαλακτοκομικής περιόδου 1983/84· ότι κατά τον καθορισμό αυτό δεν ελήφθη υπόψη ότι, για ορισμένα γαλακτοκομικά προϊόντα για τα οποία είχαν προκαθοριστεί οι επιστροφές, ο αριθμός της διάκρισης στο Κοινό Δασμολόγιο άλλαξε στις 5 Ιουλίου 1982· ότι πρέπει να προσαρμοσθεί ο κανονισμός (ΕΟΚ) αριθ. 1832/83 για να μην υπάρχει διαφορετική μεταχείριση για τις επιστροφές που προκαθορίστηκαν πριν και μετά την αλλαγή του Δασμολογίου για το ίδιο προϊόν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1832/83 τροποποιείται ως εξής:  1. Παρεμβάλλεται το ακόλουθο άρθρο 2α:  «Άρθρο 2α  Όσον αφορά τις επιστροφές που έχουν προκαθοριστεί πριν από τις 5 Ιουλίου 1982 για τα προϊόντα για τα οποία άλλαξε ο αριθμός της διάκρισης του Κοινού Δασμολογίου, εφαρμόζεται η προσαρμογή που αναφέρεται στον κανονισμό αυτό με τον νέο αριθμό. »  2. Στο παράρτημα Ι, οι ενδείξεις που αναφέρονται στα τυριά των διακρίσεων 04.04 ex A, ex Γ και Δ αντικαθίστανται από τις ενδείξεις που αναφέρονται στο παράρτημα αυτού του κανονισμού.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 7 Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Σεπτεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 163 της 22. 6. 1983, σ. 74.  (3) ΕΕ αριθ. L 155 της 3. 7. 1968, σ. 1.  (4) ΕΕ αριθ. L 264 της 23. 11. 1972, σ. 1.  (5) ΕΕ αριθ. L 182 της 6. 7. 1983, σ. 1.  ΠΑΡΑΡΤΗΜΑ  1.2.3 //   //   //   // Κλάση  του Κοινού  Δασμολογίου  // Περιγραφή εμπορευμάτων   // Ποσό προσαρμογής  σε ECU/100 χγρ  καθαρού βάρους  (εκτός άλλης ενδείξεως)  //   //   //   // 04.04  // Τυροί και πεπηγμένον δια τυρόν γάλα (6):  //   //   // ex Α. Emmental και Gruyere, έτεροι των τετριμμένων ή εις κόνιν  // + 7,48  //  // ex Γ. Τυροί φέροντες εν τη μάζη πράσινα στίγματα, έτεροι των τεριμμένων ή εις κόνιν, εκτός του Roquefort  // + 6,12  //  // Δ. Τυροί τετηγμένοι, έτεροι των τετριμμένων ή εις κόνιν, περιεκτικότητος κατά βάρος της ξηράς ουσίας:  //   //   // Ι. Κατωτέρας ή ίσης του 36 % και περιεκτικότητος εις λιπαράς ουσίας κατά βάρος της ξηράς ουσίας:  //   //   // ex α) Κατωτέρας ή ίσης του 48 % και περιεκτικότητος κατά βάρος της ξηράς ουσίας:  //   //   // (1) Ίσης ή ανωτέρας του 27 % και κατωτέρας του 33 %  // + 0,96  //   // (2) Ίσης ή ανωτέρας του 33 % και κατωτέρας του 38 %  // + 2,30  //   // (3) Ίσης ή ανωτέρας του 38 % και κατωτέρας του 43 % και περιεκτικότητος εις λιπαράς ουσίας, κατά βάρος της ξηράς ουσίας:  //   //  // (αα) Κατωτέρας του 20 %  // + 2,30  //   // (ββ) Ίσης ή ανωτέρας του 20 %  // + 3,37  //   // (4) Ίσης ή ανωτέρας του 43 % και περιεκτικότητος εις λιπαράς ουσίας, κατά βάρος της ξηράς ουσίας:  //   //   // (αα) Κατωτέρας του 20 %  // + 2,30  //   // (ββ) Ίσης ή ανωτέρας του 20 % και κατωτέρας του 40 %  // + 3,37  //   // (γγ) Ίσης ή ανωτέρας του 40 %  // + 4,95  //   // ex β) Ανωτέρας του 48 % και περιεκτικότητος κατά βάρος εις ξηράς ουσίας:  //   //   // (1) Ίσης ή ανωτέρας του 33 % και κατωτέρας του 38 %  // + 2,30  //   // (2) Ίσης ή ανωτέρας του 38 % και κατωτέρας του 43 %  // + 3,37  //   // (3) Ίσης ή ανωτέρας του 43 % και κατωτέρας του 46 %  // + 4,95  //  // (4) Ίσης ή ανωτέρας του 46 % και περιεκτικότητος εις λιπαράς ουσίας, κατά βάρος της ξηράς ουσίας:  //   //   // (αα) Κατωτέρας του 55 %  // + 4,95  //   // (ββ) Ίσης ή ανωτέρας του 55 %  // + 5,88  //   // ΙΙ. Ανωτέρας του 36 %  // + 5,88  //  //   //